Aplicatii de rezolvat
Analiza unui proiect de investiții


Valoarea in timp a banilor

[bookmark: _GoBack]Aplicatie 1.O persoană deține azi suma de 100.000 lei. Aceasta dorește să realizeze un depozit la bancă pentru care estimează o rata medie de dobândă de 5% anual. Ce sumă va deține după 1 an, 2 ani și, respectiv, 5 ani, în ipoteza capitalizării dobânzii?

Aplicatie 2.O companie plănuiește să cumpere un echipament peste 4 ani la prețul de 575.000 lei pentru a înlocui pe cel existent. Pentru aceasta dorește să facă un depozit la banca, cu o rată de dobândă anuala de 10%.
a) Ce sumă ar trebui să depună azi la bancă pentru a putea face achiziția?
b) Dacă compania poate depune azi la banca doar suma de 250.000 lei, ce sumă ar trebui să adauge anul viitor pentru a putea să facă achiziția?

Aplicatie 3.O companie trebuie să plateasca o suma pentru achizitia unui utilaj și trebuie să aleagă dintre două modalități de plata, știind că rata medie de rentabilitate anuală este 7%. Cele două modalități sunt:
A. va rambursa suma de 500.000 lei peste 3 ani
B. va rambursa suma de 200.000 lei peste 2 ani și suma de 300.000 lei peste 4 ani. 


Analiza unui proiect de investiții


Aplicatie 1. Costul inițial al investiției
O companie dorește să realizeze o investiție într-o linie tehnologică pentru producerea de țigle tip B pentru care se cunosc următoarele: preț achiziție = 243.000 euro, curs schimb = 5,1 euro/ron, cheltuieli instalare, montaj = 25.000 lei, cheltuieli specializare personal = 13.800 lei. Investitia se realizează pentru a înlocui o linie tehnologică veche, ce produce țigle de tip A, care se va vinde la momentul realizării investiției la prețul de 7.300 lei. În același timp, se va renunța și la un mijloc de transport cu valoarea de 8.000 lei, complet amortizat, care va fi vândut la prețul de 3.800 lei. Determinați costul investiției făcute de companie.

Aplicatie 2. Valoarea reziduala
O companie, platitoare de impozit pe profit, realizează o investiție de 200.000 lei, amortizabilă liniar în 5 ani. Aceasta va genera cash flow-uri anuale constante egale cu 60.000 lei, pe baza unei cifre de afaceri anuale de 120.000 lei. Compania doreste sa vândă acest proiect după 5 ani de la realizarea investiției inițiale, estimând un preț de vânzare de 55.000 lei pentru echipamente si valorificand si activele circulante specifice proiectului in valoare de 10.000 lei. Determinați valoarea reziduală a proiectului. Dezinvestirea proiectului nu implica și alte cheltuieli.

Aplicatie 3. Valoarea reziduala
O companie dorește sa realizeze o investitie de 400.000 lei. Se estimeaza ca acest proiect va genera urmatoarele cash flowuri in primii 4 ani: 140.000, 150.000, 180.000, 200.000. Incepand din anul 5, productia se va stabiliza, iar cash flowurile generate de proiect vor fi aproximativ constante in timp si egale cu 200.000 lei. Se estimeaza o rata de rentabilitate de 10% in acest sector de activitate. Determinati valoarea reziduala a proiectului.

Aplicatie 4. CMPC (WACC)
O companie dorește să realizeze o investiție în valoare de 100.000 lei, finanțată de un credit de 20.000 lei și restul din fonduri proprii. Rata de dobândă anuală efectivă a creditului este egal cu 10%, iar rata de rentabilitate cerută de acționari este 20%. Calculați costul capitalului investit pentru acest proiect, dacă cota de impozitare a profitului este 16%.

Aplicatie 5. CMPC (WACC)
O companie listată la bursă dorește să realizeze o investiție în valoare de 1.000.000 de lei, finanțată în proporție de 50% printr-un credit cu o rată de dobândă anuală efectivă de 6% și restul prin fonduri proprii. În prezent, prețul acțiunii pe piața este de 10 lei/acțiune. În 15 ani, compania a acordat dividende egale cu 2 lei/acțiune. Calculați costul capitalului investit în proiect.


Aplicatie 6. Previziune CF
O întreprindere dorește realizarea unui proiect de investiții în valoare de 30.000 lei, amortizabil liniar în 5 ani, finanțat integral din capitaluri proprii. Acesta poate înregistra următoarele valori ale cifrei de afaceri: 

	An
	1
	2
	3
	4
	5

	Cifra de afaceri
	40.000
	42.000
	45.000
	35.000
	30.000



Cheltuielile variabile reprezintă 50% din cifra de afaceri, cheltuielile fixe plătibile sunt 5.000 anual, iar durata activelor circulante nete este de 36 zile din cifra de afaceri. După 5 ani, proiectul se vinde la prețul de 1.000 lei. Calculați cash flowurile generate de  proiectul de investiții.


Aplicatie 7. Previziune CF
O întreprindere dorește realizarea unui proiect de investiții în valoare de 600.000 lei, amortizabil liniar în 4 ani. Proiectul este finanțat 60% din capitaluri proprii si restul printr-un credit bancar, contractat pe o perioada de 4 ani, rambursat in rate anuale constante, cu o rata de dobanda de 5%. Rentabilitatea asteptata de actionari este de 12%. Acesta poate înregistra următoarele valori ale cifrei de afaceri: 
	An
	1
	2
	3
	4

	CA
	400.000
	420.000
	500.000
	550.000



Cheltuielile variabile reprezintă 40% din cifra de afaceri, cheltuielile fixe plătibile sunt 60.000 anual, iar durata activelor circulante nete este de 36 zile din cifra de afaceri. Nu se realizeaza investitii de capital. După 4 ani, proiectul se vinde la prețul de 80.000 lei. Estimati cash flowurile generate de proiectul de investiții. 

Aplicatie 8. Valoarea adaugata neta
Compania BETA SA dorește să realizeze un proiect de investiții în valoare de 42.000 lei, finanțat integral din capitaluri proprii. Acesta constă în achiziționarea unor utilaje pentru creșterea capacității de producție ce vor fi amortizate liniar în 5 ani. Implementarea proiectului va conduce la încasarea următoarelor fluxuri de numerar:
	Anul
	1
	2
	3
	4
	5
	6

	CFD
	10.000
	11.000
	11.000
	12.000
	10.000
	11.000







După 6 ani, proiectul se vinde, generând o valoare reziduală de 4.000 lei. Rata de rentabilitate financiară medie înregistrată de companie în ultimii 5 ani a fost 12%, iar rata de dobândă medie pe piață este 5%. Calculați valoarea actuala netă a proiectului.


Aplicatie 9. Indice de profitabilitate
O companie are la dispozitie un buget de investitii egal cu 80.000 lei si poate alege dintre urmatoarele proiecte:

	Proiectul
	A
	B
	C
	D

	Investitia inițială
	45.000
	25.000
	40.000
	100.000

	VAN
	18.000
	-5.000
	15.000
	20.000



a) Calculati indicele de profitabilitate pentru proiectul A. 
b) Explicați ce proiect se va alege, dacă proiectele sunt concurente

Aplicatie 10. Analiza in mediul incert – Tehnica scenariilor

O întreprindere analizează oportunitatea efectuării unui proiect de investitii în valoare de 100.000 lei, finantat integral din fonduri proprii. Proiectul se amortizează liniar în 2 ani si se exploatează timp de 2 ani. Se considera o cota de impozit pe profit egala cu 16% si ca rezultatul brut este egal cu rezultatul impozabil. Evolutia proiectului poate fi descrisă prin următoarele scenarii:

	Scenariu
	Prob.
aparitie
	CA
	% Ch. Variab.
	Ch. fixe platib.
	Valoare reziduala
	k

	1. Optimist
	25%
	250.000
	40%
	40.000
	20000
	10%

	2. Neutru
	50%
	220.000
	50%
	45.000
	15000
	12%

	3. Pesimist
	25%
	200.000
	60%
	50.000
	0
	15 %


Analizati oportunitatea investitiei in acest proiect, calculand un VAN mediu

